கேள்வி: லியோன் திரொட்ஸ்கி பற்றி நீங்கள் என்ன அறிந்துள்ளீர்கள்?
பதில்: லியோன் திரொட்ஸ்கி (''Leon Trotsky'', உருசிய மொழி: Лeв Давидович Трóцкий, ''Lev Davidovich Trotsky'' நவம்பர் 7 1879 – ஆகத்து 21 1940), உக்ரேன் பிறந்த போல்ஷெவிக் புரட்சியாளரும் மார்க்சிசம்க் கொள்கையாளரும் ஆவார். இவரது இயற் பெயர் ''லேவ் டாவீடொவிச் புரொன்ஸ்டெயின்'' (Lev Davidovich Bronstein) என்பதாகும். சோவியத் ஒன்றியம் ஆரம்ப காலத்தில் ஒரு முன்னணி அரசியல்வாதியாகத் திகழ்ந்த இவர் முதலில் வெளிவிவகாரங்களுக்குப் பொறுப்பாக இருந்தார். பின்னர் செஞ்சேனை அமைப்பாளராகவும் பொறுப்பாளராகவும் இருந்தார். சோவியத் கம்யூனிஸ்ட் கட்சியின் மத்திய குழு உறுப்பினராகவும் இருந்தார். 1920கள் ஜோசப் ஸ்டாலின்ம் அவரது தீவிர கொள்கைகளுக்கும் எதிராகப் போர் தொடுத்து தோல்வி கண்டார். அதன் பின்னர் அவர் கம்யூனிஸ்ட் கட்சியில் இருந்து விலக்கப்பட்டு நாடு கடத்தப்பட்டார். வெளிநாடுகளில் இருந்த படியே ஸ்டாலினுக்கெதிராக செயற்பட்டார். இறுதியாக மெக்சிக்கோவில் வைத்து சோவியத் உளவாளியான ''ரமோன் மேர்காடெர்'' என்பவனால் ஆகத்து 20 இல் பனிக்கோடரி ஒன்றினால் குத்தப்பட்டுப் படுகாயமடைந்தவர் அடுத்த நாள் ஆகத்து 21 இல் இறந்தார்''The Great Terror: A Reassessment'', Oxford University Press, 1991, , p.418. திரொட்ஸ்கியின் கொள்கைகள் திரொட்ஸ்கியிசம் என்ற பெயரில் அழைக்கப்பட்டுவருகிறது. ஸ்டாலினிசம்க் கொள்கைகளில் இருந்து வேறுபட்டதாக கம்யூனிசம் அடிப்படைக் கொள்கைகளுக்கு அமைவாக திரொட்ஸ்கியிசம் உள்ளது.